### Beslutninger

Byrådet kunne ikke tiltræde forslaget i byrådets møde den 18. december 2024.

Liberal Alliances byrådsgruppe henholdt sig til deres forslag.

###

BESLUTNINGSFORSLAG FRA [adresse]

Flere eksperter betvivler lovligheden af tidligere borgmester Ib Jørgensen beslutning, om at give [adresse] rentehenstand på deres lån.

De mener heller ikke kommunens forklaring om, at man ikke mener der er tale om en låneydelse er korrekt, og beslutningen skulle være delt med byrådet.

1. Der laves en uvildig undersøgelse af forløbet.

2. Efterfølgende skal kommunen bede om en vurdering fra Ankestyrelsen

Motivering:

Ove Bach har uden at involvere byrådet, givet [adresse] rentestilstand til en værdi af ca. 50 mio. kr. [adresse] har altså hverken afdraget eller betalt renter.

Nu hvor der kommer en ekstern invester med i ejerkredsen af lufthavnen, er pengene tabte. Daværende borgmesters enevældige beslutning, har altså kostet kommunen over 50 mio. kr.

Flere eksperter vurderer det kan være brud på kommunestyrelsesloven. Ifølge dem er en henstand at anse som en udlånsbevilling. Og det kan borgmesteren ikke selv bestemme, uden at inddrage byrådet.

Timmy Nissen udtaler til Din Avis:

”Inden man lovligt kan give rentehenstand, skal byrådet meddele bevilling til, at renteindtægterne reduceres, og at udlånet forøges”

Gorm Henriksen udtaler til Din Avis:

”Det her er en kæmpe historie og endnu en alvorlig ridse i lakken på Ove Bach. Jeg har virkelig svært ved at se, at det, der er foregået, kan være lovligt”